Το υλικό του ηλεκτρονικού υπολογιστή- Ένα διδακτικό μ-σενάριο (από Μιχαηλίδου Δέσποινα)

**1.     Τίτλος Διδακτικού Σεναρίου**

Το υλικό του υπολογιστή

**2.     Γνωστικά αντικείμενα και ιδιαίτερα κεφάλαια/έννοιες**

Το υλικό μέρος του ηλεκτρονικού
υπολογιστή και τα αποθηκευτικά μέσα

**3.     Τάξη στην οποία απευθύνεται και Εκτιμώμενη Διάρκεια Διδακτικού Σεναρίου**

Δ τάξη Δημοτικού – 1 διδακτική ώρα
(45 λεπτά)

**4.     Διδακτικοί στόχοι**

Μετά το τέλος της διδακτικής
διαδικασίας ο μαθητής θα πρέπει:

-να είναι ικανός να κατονομάζει τις
βασικές μονάδες του υπολογιστικού συστήματος και να περιγράφει τις βασικές
λειτουργίες τους,

-να αναγνωρίζει και να χρησιμοποιεί
τις διάφορες περιφερειακές συσκευές (μονάδες εισόδου-εξόδου),

-να διακρίνει τα βασικά αποθηκευτικά
μέσα με βάση τα χαρακτηριστικά τους.

**5.     Συνοπτική περιγραφή του διδακτικού σεναρίου**

Α) Ο διδάσκων περιγράφει τον
υπολογιστή ως ένα σύνολο-σύστημα συσκευών χρησιμοποιώντας ένα υπολογιστικό
σύστημα του εργαστηρίου πληροφορικής (Συζήτηση και επίδειξη πραγματικού
αντικειμένου).

Β) Γίνεται προβολή παρουσίασης (οι 8
πρώτες διαφάνειες από τον παρακάτω υπεσύνδεσμο https://www.slideshare.net/mnikol/ss-58237701?qid=ffaabf62-4140-4d0d-bcf3-7923b5fc6394&v=&b=&from\_search=1)
με σχολιασμό.

Γ) Διαμοιράζεται στους μαθητές το
παρακάτω φύλλο εργασίας σε ηλεκτρονική μορφή στον υπολογιστή τους (ομάδα 2
μαθητές ανά υπολογιστή)

Δ) Δίνεται στους μαθητές εργασία για
το σπίτι σχετικά με την αναζήτηση ως αγοραστές ενός υπολογιστικού συστήματος σε
ένα διαδικτυακό μαγαζί e shop για να αποφασίσουν τι είδος εξοπλισμό
θα επιλέξουν για να είναι πλήρες το σύστημα ανάλογα με τις ανάγκες τους και να
υπολογίσουν το πιθανό κόστος.

**6.     Φύλλο εργασίας**

1.      Ανοίξτε το κεφάλαιο «Το υλικό του
υπολογιστή» του διαδραστικού βιβλίου Πληροφορικής ακολουθώντας τον παρακάτω
υπερσύνδεσμο:

http://ebooks.edu.gr/modules/ebook/show.php/DSB100/534/3528,14495/

2.      Κάντε κλικ πάνω στο εικονίδιο  της Εικόνας 2.1 και εξερευνήστε τις συσκευές
που βρίσκονται γύρω από τον υπολογιστή.

3.      Αν εσείς αποφασίζατε σήμερα την αγορά
ενός υπολογιστή ποιες από αυτές τις συσκευές θα αγοράζατε απαραίτητα; Θα  χρειαζόσασταν κάποια επιπλέον αυτών που
βλέπετε στην εικόνα; Αν ναι ποια και γιατί;

……………………………………………………………………………………………………………………………………………………………………………………………………………………………………………………………………………………………………………........................................................................................

4.      Κάντε κλίκ πάνω στο εικονίδιο  της Εικόνας 2.2 και ακολουθήστε τα βήματα για
να ανάψετε τον υπολογιστή του παιχνιδιού!

5.      Κάντε κλίκ πάνω στο αμέσως επόμενο
εικονίδιο  και ταξινομείστε τις συσκευές ανάλογα με το αν
είναι εισόδου ή εξόδου στη σωστή πλευρά.

6.      Συμπληρώστε τα κενά στην παρακάτω
εικόνα

7. Από τα αποθηκευτικά μέσα που
συζητήσαμε αλλά και από αυτά που βλέπεται στο ψηφιακό βιβλίο ποιο θα διαλέγατε
για να αποθηκεύσετε τα παρακάτω :

-μια
ζωγραφιά που φτιάξατε στο σχολικό εργαστήριο στο πρόγραμμα ζωγραφικής για να τη
μεταφέρετε και να τη συνεχίσετε στον υπολογιστή του σπιτιού σας……………………………………….

-μια
συλλογή από τραγούδια που θα θέλατε να ακούτε και στο οικογενειακό αυτοκίνητο
κατά τη διάρκεια μιας διαδρομής…………………………………………………………………………………………………….

-ένα
φάκελο με φωτογραφίες και βίντεο από τη σχολική εκδρομή που θέλετε να τον έχετε
στον υπολογιστή σας……………………………………………………………………………………………………………….

**7.**
Πρόσθετα στοιχεία

Το εύρος του αντικειμένου είναι πολύ
μεγάλο και πρέπει ο διδάσκοντας να λάβει υπόψη την ηλικία των μαθητών, το
γνωστικό υπόβαθρο και ιδιαιτέρως την εξοικείωση και σε ποιο βαθμό υπάρχει
πρότερη επαφή με τον ηλεκτρονικό υπολογιστή. Με αυτό το τρόπο θα καθορίσει πόσο
θα επεκταθεί και θα εμβαθύνει στο αντικείμενο.

Είναι πιθανόν το συγκεκριμένο θέμα να
εγείρει στους μαθητές ερωτήματα άσχετα με την ουσία του μαθήματος για
παράδειγμα προσωπικές εμπειρίες και συμβάντα που έχει αντιμετωπίσει ο κάθε
μαθητής και η συζήτηση να βγει εκτός θέματος ιδιαίτερα σε αυτές τις ηλικίες. Θα
πρέπει ο διδάσκων να φροντίζει σε κάθε σημείο συζήτησης με τους μαθητές να
διατηρεί την συζήτηση εντός θέματος και να τους επαναφέρει στην ουσία. Οι
εφαρμογές του διαδραστικού βιβλίου(που οδηγούν στο φωτόδεντρο) κάνουν τη μάθηση
ενδιαφέρουσα και διασκεδαστική σε σύγκριση με την απλή επίδειξη του υλικού σε
πραγματικό περιβάλλοντος.

Σημαντικό σημείο επίσης αποτελεί η
ιδιαιτερότητα του μαθήματος και του αντικειμένου που εξελίσσονται και αλλάζουν
με ραγδαίους ρυθμούς οπότε θα πρέπει να παρουσιάζονται στους μαθητές οι
τελευταίες εξελίξεις της τεχνολογίας στο κομμάτι του υλικού των υπολογιστών και
να μην μένουμε στο στατικό περιεχόμενο των βιβλίων. (παράδειγμα με τα
αποθηκευτικά μέσα-ας αποφύγουμε την αναφορά στις δισκέττες ή έστω να αναφερθεί
απλά σαν ιστορικός σταθμός στην αποθήκευση δεδομένων και να επεκταθούμε στα blu ray και στην ραγδαία αύξηση του
αποθηκευτικού χώρου τόσο των flash usb memory αλλά και των εξωτερικών σκληρών
δίσκων. Κάτι παρόμοιο ισχύει για όλες τις συσκευές του υλικού των οποίων οι
δυνατότητες και τα χαρακτηριστικά
εξελίσσονται ταχύτατα).